armvectores/hy_wikipedia_2023 huggingface dataset:
Անահիտ (մուլտֆիլմ)

Անվան այլ կիրառումների համար տե՛ս՝ Անահիտ (այլ կիրառումներ)Անահիտ, հայկական անիմացիոն մուլտֆիլմ, որն էկրան է բարձրացել 2014 թվականի դեկտեմբերի 27-ին։
«Անահիտ» լիամետրաժ երաժշտական անիմացիոն ֆիլմը նկարահանվել է Ղազարոս Աղայանի համանուն հեքիաթի մոտիվներով «Ռոբերտ Սահակյանց փրոդաքշն»-ի կողմից։ Ռեժիսորներն են Դավիթ Սահակյանցը և Լյուլյա Սահակյանցը։ Մուլտֆիլմը ստեղծվել է ավանդական նկարչական մուլտիպլիկացիայի տեխնոլոգիայով և եռաչափ գրաֆիկայի կիրառմամբ։ Ֆիլմը նվիրված էր Ղազարոս Աղայանի ծննդյան 175-ամյակին։
Մուլտֆիլմի կոմպոզիտորն է Արմեն Մարտիրոսյանը։ Բեմադրող նկարիչն է Էռնեստ Մուրադյանը։ Պրոդյուսերական աշխատանքներն իրականցրել է Շարմ Հոլդինգը։ Գլխավոր պրոդյուսեր՝ Ռուբեն Ջաղինյան։


== Սյուժե ==
Պատմություն երկու իրար սիրող երիտասարդ հերոսների՝ հովվի աղջնակ Անահիտի և արքայազն Վաչագանի մասին։ Պահպանվել է հեքիաթի հիմնական լեյտմոտիվը՝ համբերատար ու բանիմաց գեղեցկուհի Անահիտը Վաչագան թագավորին արհեստ գնահատել է սովորեցնում։ Վաչագանը հանուն սիրած աղջկա դառնում է գորգագործ և պարտության մատնում թագավորության չար ուժերին։ Ի վերջո արքան միայն այն մարդը չէ, որը թագավորում է, այլ այն մարդն է, որը արարել ու կառուցել գիտի, ու նաև սիրել։


== Հնչյունավորողներ ==
Անահիտ - Նազենի Հովհաննիսյան
Վաչագան - Խորեն Լևոնյան
Ազար - Ռաֆայել Քոթանջյան
Շուշան - Շուշան Պետրոսյան
Սերոբ - Հրանտ Թոխատյան
Էնվեր - Դավիթ Բաբայան
Անդոկ - Մկրտիչ Արզումանյան
Պետրոս, Զանգի - Վարդան ԶադոյանԵրգերը կատարում են Շուշան Պետրոսյանը, Ինգա Արշակյանը, Տիգրան Պետրոսյանը, Գոռ Սուջյանը, Նիկ Եգիբյանը, Հասմիկ Կարապետյանը, ինչպես նաև «Ակունք» ազգագրական համույթը։


== Ծանոթագրություններ ==


== Արտաքին հղումներ ==
Ղազարոս Աղայանի Անահիտ հեքիաթը
«Անահիտ» մուլտֆիլմը մեծ էկրան կբարձրանա 2014 թ. աշնանը(չաշխատող հղում)
Շուտով. «Անահիտ» մուլտֆիլմը՝ «Դիսնեյ»-ի չափանիշներով
Երբ Վաչագան արքայազնին «ստիպում են» ռուսերեն արտասանել ֊ Հրապարակ
«Անահիտ»-ն անվճար ցուցադրվում է մարզերում, Արցախում և Ջավախքում
Փոլ Գրինգրաս

Փոլ Գրինգրասը (անգլ.՝ Paul Greengrass, օգոստոսի 13, 1955(1955-08-13), Cheam, Սաթն, Մեծ Լոնդոն, Անգլիա, Միացյալ Թագավորություն), անգլիացի կինոռեժիսոր, պրոդյուսեր, գրող և սցենարիստ։ 2002 թվականին Բեռլինի կիոփառատոնի «Ոսկե արջի» մրցանակակիր, «Արյունոտ կիրակի» ֆիլմի համար։


== Կենսագրություն ==
Փոլ Գրինգրասը ծնվել է 1955 թվականի օգոստոսի 13-ին Մեծ Բրիտանիայի Սուրրեյ կոմսության Չիմում։ Ավարտել է Քեմբրիջի համալսարանի Կուինս քոլեջը (անգլ.՝ Queens' College)։


== Ստեղծագործություն ==
Գրինգրասը առավել հայտնի է որպես Ջեյսոն Բորնի մասին ֆիլմերի շարքի՝ «Բորնի գերազանցում»(2004 թիվ) և «Բորնի վերջնագիր» (2007 թիվ) ֆիլմերի ռեժիսոր։ Այս ֆիլմերում Բորնի դերը կատարել է Մեթ Դեյմոնը։ 2010 թվականին Գրինգրասը հրաժարվել է դառնալ «Բորնի էվոլյուցիա» ֆիլմի ռեժիսոր, այդ պատճառով նախագծից դուրս է եկել Մեթ Դեյմոնը (սպին-օֆֆում գլխավոր դերը խաղացել է Ջերեմի Ռեները)։ 2016 թվականին դուրս է եկել մեդիաֆրանշիզի հինգերորդ ֆիլմը՝ «Ջեյսոն Բորն», որ նկարահանվել է Գրինգրասի կողմից, իսկ գլխավոր դերը խաղացել է Մեթ Դեյմոնը։


== Հետաքրքիր փաստեր ==
Փոլ Գրինգրասը նախընտրում է նկարահանել ձեռքի տեսախցիկով։


== Ֆիլմագրություն ==
1989-Հարություն առած / Resurrected
1994- Բաց կրակ / Open Fire
1996 — Հեռացողներից մեկը / The One That Got Away
1997 — Համաձայնություն / The Fix
1998 — Թռիչքի թեորեմ / The Theory of Flight
1999 — Սթիվեն Լոուրենսի սպանությունը / The Murder of Stephen Lawrence
2002 — Արյունոտ կիրակի / Bloody Sunday
2004 — Բորնի գերազանցում / The Bourne Supremacy
2006 — կորսված թռիչք / United 93
2007 — Բորնի վերջնագիր / The Bourne Ultimatum
2007 — Արևի լույսում անհետացածները / They Marched into Sunlight
2010 — Կենդանի չվերցնել / Green Zone
2013 — Կապիտան Ֆիլիպս / Captain Phillips
2016 — Ջեյսոն Բորն / Jason Bourne


== Մատենագիտություն ==
«Spycatcher» — Փիթեր Ռայթի համահեղինակությամբ
«Рейс 93» 


== Ծանոթագրություններ ==


== Աղբյուրներ ==
Փոլ Գրինգրասս (անգլ.) Internet Movie Database կայքում
Օկտոբաս

Օկտոբաս (ֆր.՝ Octobasse, գերմ.՝ Octobass, անգլ.՝ Oktobass), ամենամեծ լարային գործիքը։ Այն պատկանում է ջութակների ընտանիքին և երկարությունը մոտ երեք մետր 50 սանտիմետր է։ Այժմ գործիքը հանդիսանում է թանգարանային նմուշ։


== Ստեղծումը ==
Գործիքն առաջին անգամ պատրաստվել է Ֆրանսիայում 1850 թվականին ֆրանսիացի վարպետ Ժան-Բատիստ Վուիյոմի կողմից։ Գործիքը արժանացել է կոմպոզիտոր Հեկտոր Բերլիոզի մեծ ուշադրությանը։ Նա այս գործիքի մասին գրել է իր «Մեծ գործիքավորման ձեռնարկ»-ում։


== Լարերը ==
Գործիքը ունի երեք լար՝ դո, սոլ, դո։ Չափազանց մեծ լինելու պատճառով ավելացվել են որոշ պեդալներ գործիքի աջակողմյան մասում՝ նվագը հեշտացնելու նպատակով։ Ինչպես և մյուս լարային գործիքները այն նվագվում է աղեղի օգնությամբ։ Օկտոբասը կոնտրաբասից հնչողությամբ ցածր է ընդամենը երեք նոտայով։ Օկտոբասի ամենացածր նոտան կոնտր օկտավայի դոն է, իսկ կոնտրաբասինը մին։ Օկտոբասի ամենաբարձր նոտան՝ դոն, մեկ օկտավա ցածր է թավջութակի ամենացածր դոյից։ Օկտոբասի ամենացածր դոն կարող են վերարտադրել միայն որոշ արտադրության դաշնամուրներ և չափազանց հզոր երգեհոններ։
Քանի որ գործիքը չափազանց մեծ է և երկար օգտագործվում է հատուկ աթոռ, որի վրա նվագելիս կանգնում են նվագողները։


== Օգտագործումը ==
Օկտոբասին հիմնականում անրադարձել է Հեկտոր Բերլիոզը։ Նա այս գործիքը օգտագործել է իր 1855 թվականին կատարած Տե Դեումում։ Օկտոբաս նվագել է իր ժամանակաշրջանի կոնտրաբասիստ Բանժաման Բերլիոզը։ Այնուհետև կոմպոզիտորները ավելի կարևորություն են սկսել տալ կոնտրաբասին և օկտոբասը մնացել է քիչ հանդիպվող գործիք։ Այն հիմնականում կարելի է տեսնել որոշ թանգարաներում՝ Փարիզի Երաժշտության Թանգարանում և Վիեննայում։ Գոյություն է ունեցել նաև մեկ այլ թանգարանային օկտոբաս, որը վառվել է լոնդոնյան մի հրդեհի ժամանակ։
Ժամանակակից օկտոբաս նվագող երաժիշտներից է Նիկոլա Մոնետան։


== Արտաքին հղումներ ==
Article (in Italian)
Octobass information from Musée de la Musique website Archived 2005-04-05 at the Wayback Machine.
Octobass photograph from Musée de la Musique website(չաշխատող հղում)
Պանամայի աշխարհագրություն

Պանաման երկի է Կենտրոնական Ամերիկայում, որը գտնվում է Կոլումբիայի և Կոստա Ռիկայի միջև և երկրի բնական սահմանն են հանդիսանում Կարիբյան ծովը և Խաղաղ օվկիանոսը։


== Ծանոթագրություններ ==

Gustavo A. Mellander; Nelly Maldonado Mellander (1999)։ Charles Edward Magoon, the Panama years։ Editorial Plaza Mayor Inc։ ISBN 978-1-56328-155-6  
Mellander, Gustavo A. (1971). The United States in Panamanian Politics։ The Intriguing Formative Years. Danville, Ill.։ Interstate Publishers. OCLC 138568.
(3610) Դեկամպոս

(3610) Դեկամպոս (անգլ.՝ Decampos), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 5-ին Անրի Դեբեոնի և Ջովաննի Դե Սանկտիսի կողմից Լա Սիլյայում։
Միջին հեռավորությունը Արեգակից կազմում է 2,148268 ա. մ., առավելագույնը մոտենում է 2,0496 ա. մ. հեռավորության վրա և հեռանում 2,2469 ա. մ.։ Արեգակի շուրջ մեկ ամբողջական պտույտ է կատարում 1150,09 երկրային օրվա ընթացքում, իր ուղեծրով շարժվելով միջինում 0,31302 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3610) Դեկամպոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրիգորի Արեդակով

Գրիգորի Արեդակով (ռուս.՝ Григо́рий Ани́симович Ареда́ков, հունվարի 18, 1944(1944-01-18), Ուլան-Ուդե, ԽՍՀՄ), թատրոնի և կինոյի ռուս դերասան, ուսուցիչ, Սարատովի ակադեմիական դրամատիկական թատոնի գեղարվեստական ղեկավար, ՌԽՖՍՀ ժողովրդական արտիստ (1991 թվական)։


== Կենսագրություն ==
Գրիգորի Արեդակովը ծնվել է թատրոնի նկարիչ Անիսիմ Արեդակովի ընտանիքում (1913-1989 թվականներ)։
1964 թվականին ավարտել է Սլոնովի անվան Սարատովի թատերական դպրոցը, ուսուցիչը Անդրեյ Վասիլևսկին էր։
Ներկայումս Գրիգորի Արեդակովը Ի. Սլոնովի անվան ակադեմիական դրամատիկական թատրոնի դերասան է և գեղարվեստական ​​ղեկավարը, դասընթացներ է վարում Սարատովի Լ. Սոբինովի անվան կոնսերվատորիայի թատտերական ֆակուլտետում։ Արեդակովի աշակերտներից են Էլվիրա Դանիլինան, Վլադիմիր Նազարովը, Գրիգորի Ալեքսեևը, Եկատերինա Լեդյաևայը, Անդրեյ Կազակովը։


== Ստեղծագործություն ==


===== Թատրոնի դերեր =====
Սարատովի դրամատիկական թատրոն

«Զրույցներ Սոկրատեսի հետ», ռեժիսոր` Սոլոմոն Կազիմիրովսկի` Սոկրատես
«Զոյկինա բնակարանը» (Մ. Բուլգակով)` Սագը
«Լավատեսական ողբերգություն» (Վս. Վիշնևսկի)` Առաջնորդը
«Երեք քույր» (Անտոն Չեխով)` Պրոզորով
«Ճայը» (Անտոն Չեխով)` բժիշկ Դորն
«Բալի այգին» (Անտոն Չեխով)` Գաև
«Վարպետը և Մարգարիտան» (Միխայիլ Բուլգակով)` Պոնտոս Պիղատոս
«Ռևիզոր» (Նիկոլայ Գոգոլ)` Գորոդնիչնին
«Հեկուբա» (Եվրիպիդես)` Պոլիմեր
«Մակբեթ» (Շեքսպիր)` Մակբեթ
«Նոր ամերիկացի» (Սերգեյ Դովլաթով)` Գուրին
«Հատակում» (Մ. Գորկի)` Բուբնով
«Ռոբերտո Զուկո» (Կոլտես)` տարեց ջենթլմեն
«Երազողները» (ըստ Ա. Օստրովսկու «Անտառ» և «Երկրպագուները» պիեսների)` Նարոկով, Նեսչաստլիվցև
«Նախաճաշը ուսուցչի հետ» (Ի. Տուրգենև)` Ալուպկին
«Գայլերը և ոչխարները» (Ալեքսանդր Օստրովսկի)` Վուկոլ Նաումովիչ Չուգունով
«Քեռի Վանյա» (Անտոն Չեխով)` Սերեբրյակով
«Քառյակ» (Ռոնալդ Հարվուդ)` Վիլֆ
2007 թվական` «Մի քիչ ամառվա մասին»
2008 թվական` «Մեր կյանքի լավագույն օրերը»
2008 թվական «Անպետքություն»
2013 թվական` «Բենտո Բոնչևի դասարանը»Սարատովի օպերայի և դրամայի թատրոն 

Յան Սիբելիուսի երաժշտությունը Շեքսպիրի «Փոթորիկ» պիեսի համար. թատերական համերգ, հաղորդավար, Պրոսպերո (Սոբինովյան XXII փառատոնի շրջանակներում)։


===== Թատերական բեմադրություններ =====
2005 թվական` «2 × 2 = 5» (Քսենյա Ստեպանեչևա)։
2010 թվական` «Գյուղում մի ամիս» (Ի. Տուրգենև)


===== Դերեր կինոյում =====
1989 թվական` Գայթակղություն
1991 թվական` Սոկրատես, Սոկրատես
2004 թվական` Ազատ կինը 2


== Պարգևներ և մրցանակներ ==
1991 թվական` ՌԽՖՍՀ ժողովրդական արտիստ
2007 թվական` «Ոսկե Առլեկին» մրցանակ` «Թատրոնին հավատարիմ և նվիրված ծառայության համար»
2009 թվական` Նիկոլայ Ռիբակովի անվան III թատերական փառատոնի «Ճանաչում» մրցանակ
2018 թվական` «Ոսկե Առլեկինի» հիմնադիրի մրցանակ` «Թատրոնին նվիրված և հավատարիմ ծառայության համար»։


== Ծանոթագրություններ ==


== Արտաքին հղումներ ==
Հարցազրույց 70-ամյակի առթիվ
854

854 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 854 թվականն է, 
IX դարի 54-րդ տարին։


== Դեպքեր ==


== Ծնունդներ ==


== Մահեր ==
Ալի Յաթա

Ալի Յաթա (արաբ․՝ علي يعته‎‎, օգոստոսի 25, 1920(1920-08-25), Տանժեր, Մարոկկո - օգոստոսի 13, 1997(1997-08-13), Կասաբլանկա, Մարոկկո), մարոկկացի կոմունիստ քաղաքական գորխիչ։ Մարոկկոյի կոմունիստական կուսակցության (ՄԿԿ, 1943), ապա ազատագրության և սոցիալիզմի կուսակցության (ԱՍԿ, 1968) և Մարոկկոյի առաջադիմության և սոցիալիզմի կուսակցության (ԽՄԿԿ, 1974) հիմնադիրներից։


== Կենսագրություն ==
1945 թվականից՝ ԽԿԿ ԿԿ քարտուղար,
1946 թվականից՝ ԿԿ քաղբյուրոյի անդամ,
1946-1966 թվականներին՝ ԿԿ առաջին,
1966-1968 թվականներին՝ գլխավոր քարտուղար։
1960-1964 թվականներին՝ «Ալ Մուկաֆիխ»,
1965-1969 թվականներին՝ «Ալ Կիֆախ ալ-Վաթանի»,
1972 թվականից՝ «Ալ Բայան» թերթերի տնօրեն,
1968-1974 թվականներին՝ ԽՄԿԿ,
1974 թվականի օգոստոսից՝ ԽՄԿԿ գլխավոր քարտուղար։Ազգային-ազատագրական շարժումներին նվիրված աշխատությունների հեղինակ է։


== Ծանոթագրություններ ==
Հրաբխային խարամ

Հրաբխային խարամ, հրաբխային ապարների փքված, անկանոն, ծակոտկեն բեկորներ։


== Առաջացում ==
Առաջանում են պայթյունային հրաբխային ժայթքման ժամանակ խառնարանից դուրս նետված բազալտ-անդեզիտային լավայի սառչելու ընթացքում՝ նրա մեջ եղած գազերի ընդարձակման և լավայից գազերի բուռն անջատումների ժամանակ։ Բեկորները տարբեր չափերի են, գույնը՝ սև, կարմրագորշ, կարմիր, մակերեսը՝ ոչ ողորկ։ Կուտակվելով հրաբխի խառնարանի շուրջ՝ առաջացնում են մինչև 450 մ բարձրություն և 3, 5 կմ տրամագծով խարամային կոներ, որոնցից էլ արդյունահանվում է հրաբխային խարամ։


== Հայաստանում ==
Հայաստանում խարամային կոները (մոտ 500) անթրոպոգենի հասակի են և տարածված են Գեղամա (Արմաղան, Մենակսար, Սևկատար և այլն), Արագած (Տիրինկատար, Կաքավաքար) լեռնազանգվածներում, Եղնախաղի (Երից լեռ), Վարդենիսի (Վարդենիս, Սանդուխտասար և այլն), Զանգեզուրի (Ծիծեռնաքար, Շերեփասար, Հովվասար և այլն) լեռնաշղթաներում և Երևանի մերձակայքում (Առինջ, Ավան)։ Հետախուզված պաշարները մոտ 300 միլիոն տ են։ Օգտագործվում է շինարարության մեջ։
Նույնպես մարդիկ են

«Նույնպես մարդիկ են» (ռուս.՝ «Тоже люди»), 1959 թվականի խորհրդային կարճամետրաժ ֆիլմ։ Պատմական կինովել է, որը նկարահանել է ռեժիսոր Գեորգի Դանելիան Լև Տոլստոյի «Պատերազմ և խաղաղություն» վեպի մի հատվածի հիման վրա։


== Սյուժե ==
Գիշեր, ձմեռային անտառ, 1812 թվական։ Խարույկի շուրջ նստած շիլա են ուտում երեք ռուս զինվոր՝ երիտասարդ Զալետաևը, տարեց բեղավորն ու  միջին տարիքի  կարմրահերը։ Զալետաևը կարծում է, որ ինքը «Պոլեոնին երկու անգամ գերեվարել է»։ Ավագ զինվորները բարեհամբույր ծաղրում են նրան և պառկում քնելու։ Հանկարծ թփերի հետևից դուրս են գալիս երկու մրսած, սոված, բոբիկ ֆրանսիացի զինվորներ, որոնք հեռացել են իրենց զորամասից։ Ուշաթափված սպային ռուսները տանում են գնդապետի մոտ, իսկ նրա դողացող ընկերոջը հյուրասիրում են շիլա ու օղի։ Ջերմացած  ֆրանսիացին երգում է մի երգ, Զալետաևը ձայնակցում է նրան։ Ֆրանսիացի զինվորը քնում է նրա ծնկների վրա։ «Նույնպես մարդիկ են»,- բացականչում է տարեց զինվորը և ծածկում նրան իր պարկով՝ վերմակի փոխարեն։ Զալետաևը նայում է աստղային երկնքին և ուրախությամբ հառաչում։


== Դերերում ==
Լև  Դուրով - Զալեմատև, երիտասարդ զինվոր
Մանոս  Զախարիաս - ֆրանսիացի սպա
Եվգենի Կուդրյաշև – միջին տարիքի զինվոր
Վսևոլոդ Սանաև – տարեց զինվոր
Վլադիմիր  Ֆերապոնտով – ֆրանսիացի զինվոր


== Նկարահանող խումբ ==
Ռեժիսոր՝ Գեորգի Դանելիա
Սցենարի հեղինակ՝ Գեորգի Դանելիա, բնագրի հեղինակ՝ Լև Նիկոլաևիչ Տոլստոյ
Օպերատոր՝ Նիկոլայ Օլոնովսկի
հնչյունային ռեժիսոր՝ Իննա Զելենցովա
Բեմադրող նկարիչ ՝ Պյոտր Վերեմենկո
Տնօրեն՝ Մ. Յատակով


== Ծանոթագրություններ ==


== Արտաքին հղումներ ==
«Նույնպես մարդիկ են» ֆիլմը www.levdurov.ru կայքում
«Նույնպես մարդիկ են» ֆիլմը youtube.com կայքում
Ժողովածու (1404)

Ժողովածու (1404), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1404 թվի տակ։ Ձեռագիրը գրվել է 1664 թվականին Զաքարիա սարկավագ գրիչի կողմից, Հովանավանքում ( Կարբի)։ Ստացողը եղել է Զաքարիա սարկավագը։ Գրված է թղթի վրա, որը ունի 18x12 չափս։ Ձեռագիրը կազմված է 605 թերթից։ Գրված է միասյուն, երկսյուն, նոտրգրով։ Ունի կիսախորան, լուսանցազարդ մանրանկարներ։ Պահպանակը ունի 4 էջ, գրված է մագաղաթի վրա՝ ուղղագիծ երկաթագրով։ Կազմը` կաշեպատ տախտակ դրոշմազարդ, աստառը՝ զարդահյուս մետաքս։ Հիշատակարաններ՝ գրչի՝ 298ա, 303ա, 365բ, 468ա, 605ա, ծաղկողի՝ 86բ, հետագայի՝ պահպանակ Ա (1671 թ․):


== Բովանդակություն ==
Յառաջաբանութիւն Եւթաղեայ։
Գործք առաքելոց։
Նախագրութիւն Առ Հռովմայեցիս թղթւյն։
Մատթ․ Ջուղայեցւոյ Մեկնութիւն Գործոց առաքելոց։
Եղիշէի Պատմութիւն Վարդանայ և հայոց պատերազմին։
Ի Պատմութենէ Թովմայի Արծրունւոյ։


== Ծանոթագրություններ ==
Մետաղների կառուցվածք

Ըստ Մենդելեևի Պարբերական աղյուսակի քիմիական տարրերը բաժանվում են.

Մետաղների
Ոչ մետաղների
ԿիսահաղորդիչներիՄետաղները կազմում են այդ տարրերի 76.2%-ը։
Պարզ մետաղ կոչվում է հիմնականում մետաղական մեկ տարրից բաղկացած նյութը։ Մետաղները ոչ մետաղներից և կիսահաղորդիչներից տարբերող բնորոշ հատկանիշներն են՝ ջերմաստիճանի իջեցմանը համեմատ աճող բարձր էլեկտրահաղորդականությունը, պլաստիկությունը, լույս անդրադարձնելու ունակությունը(մետաղական փայլ), և բարձր ջերմահաղորդականությունը։ Այս հատկությունները պայմանավորված են մետաղական տարրերի ատոմների կառուցվածքի առանձնահատկությամբ։
Ցանկացած մետաղական տարրի ատոմ կազմված է դրական լիցքավորված միջուկից (պրոտոններից և նեյտրոններից) և նրա շուրջը արագ պտտվող բացասական լիցքավորված էլեկտրոններից։ Պրոտոնի և էլեկտրոնի լիցքերը մեծությամբ հավասար են, նշաններով հակադիր, իսկ ատոմում նրանց թիվը հավասար։
Ատոմի արտաքին թաղանթում կարող են գտնվել 1-8 վալենտային էլեկտրոններ։
Մետաղական տարրերի ատոմները ունեն նվազագույն թվով վալենտային էլեկտրոններ՝ առավելապես 1 և 2, հազվադեպ՝ 3։
Թույլ վալենտային էլեկտրոնները պոկվում են ատոմից՝ մետաղի հեղուկ կամ պինդ վիճակում, և նորից միանում նրանցից որևէ մեկին։
Որքան մեծ է ազատ էլեկտրոնների կոնցենտրացիան, այնքան խիստ են արտահայտված տարրի մետաղական հատկությունները։ Ազատ էլեկտրոնների այդ ամբողջությունը կոչում են էլեկտրոնային գազ։
Մետաղների դրական լիցքավորված իոնների և բացասական լիցքավորված էլեկտրոնային գազի միջև էլեկտրական ձգման ուժերը ամուր կապ են ստեղծում մետաղի ատոմների միջև, որը կոչվում է մետաղական կապ։
Մետաղների ատոմային կառուցվածքը յուրահատուկ է, այդ իսկ պատճառով նրանք օժտված են բազմաթիվ հատկություններով, և ամենալայն կիրառությունը ունեն մինչ այժմ, հիմա և հետագայում։


== Տես նաև ==
Մետաղների հատկություններՄետաղներ
Մուշեղ Մովսիսյան

Մուշեղ Աբրահամի Մովսիսյան (դեկտեմբերի 26, 1956(1956-12-26), Վաղարշապատ, Հայկական ԽՍՀ, ԽՍՀՄ - սեպտեմբերի 20, 2004(2004-09-20), Երևան, Հայաստան), քաղաքական գործիչ, Հայաստանի Ազգային ժողովի նախկին պատգամավոր։


== Կենսագրություն ==
Մուշեղ Մովսիսյանը ծնվել է 1956 թվականի դեկտեմբերի 26-ին Էջմիածնի շրջանի Այգեկ գյուղում։ 1974 թվականին ավարտել է Այգեկի միջնակարգ դպրոցը։ 1975-1977 թվականներին ծառայել է խորհրդային բանակում։ 1978-1980 թվականներին Էջմիածնի շրջանի «Կարմիր դրոշ» պետտնտեսությունում աշխատել է ֆիզկուլտուրայի հրահանգիչ։ 1988-1991 թվականներին Լեռնային Ղարաբաղում եղել է պարտիզանական ջոկատի մարտիկ, կամավորական,  հրամանատար, 1991-1993 թվականներին՝ Էջմիածնի շրջանի և Այգեկ գյուղի շրջանային ու տեղական խորհուրդների պատգամավոր, 1993 թվականին՝ զորամասի շտաբի պետի շարային մասով օգնական, իսկ 1993-1995 թվականներին եղել է նույն զորամասի շտաբի պետի տեղակալ, պետի պաշտոնակատար։ 1994-1996 թվականներին եղել է Այգեկի գյուղխորհրդի նախագահ, իսկ 1996-1999 թվականներին՝ Այգեկի գյուղապետ։ 1999-2003 թվականներին եղել է Ազգային Ժողովի պատգամավոր (թիվ 36 ընտրատարածք)։ Եղել է Ազգային Ժողովի պաշտպանության, ազգային անվտանգության և ներքին գործերի մշտական հանձնաժողովի անդամ։ Խմբակցություններում և պատգամավորական խմբերում չի ընդգրկվել։ Եղել է «Կայունություն», այնուհետև Ագրարային-արդյունաբերական ժողովրդական միավորում պատգամավորական խմբի անդամ։ Ոչ մի կուսակցության չի պատկանել։ Մահացել է 2004 թվականի սեպտեմբերի 20-ին, 47 տարեկան հասակում։


== Անձնական կյանք ==
Ամուրի է։


== Ծանոթագրություններ ==
Ամբողջ հսկա աշխարհը

«Ամբողջ հսկա աշխարհը» (անգլ.՝ The Whole Wide World), գեղարվեստական կենսագրական ֆիլմ գրող Ռոբերտ Իրվին Հովարդի և Նովալին Փրայսի միջև հարաբերությունների մասին։ Նկարահանված է Նովալին Փրայսի համանուն գրքի հիման վրա։


== Սյուժե ==
1933 թվական, Տեխաս։ Երիտասարդ ուսուցչուհի Նովալին Փրայսը ծանոթանում է Pulp-ամսագրերի պատմվածքների հեղինակ Ռոբերտ Հովարդի հետ։ Նա ապրում է ֆերմայում և հոգ է տանում հիվանդ մոր մասին։ Նովալինը փորձում է փոխել նրա կյանքը, վերացնել կախվածությունը մորից։ Անորոշ հարաբերությունները շարունակվում են, մինչև Նովալինը գնում է համալսարանում սովորելու։ Այնտեղ նա իմանում է, որ Հովարդը վերջ է տվել իր կյանքին՝ մոր մահվանից հետո։


== Դերերում ==
Վինսենտ Դ’Օնոֆրիո — Ռոբերտ Հովարդ
Ռենե Զելվեգեր — Նովալին Փրայս
Լիբբի Վիլարի — Էթնա Ռիդ Փրայս (Նովալինի մայրը)
Էնն Ուեդժուորտ — Հովարդի մայրը
Հարվի Փրեսնելլ — Հովարդի հայրը
Բենջամին Մուտոն — Կլայդ Սմիթ
Քրիս Շրեր — Թրուեթ Վինսոն


== Մրցանակներ և անվանակարգեր ==
1996 — մեծ ժյուրիի մրցանակի անվանակարգ «Սանդենս» կինոփառատոնում
1996 — մեծ ամերիկյան անկախ ժյուրիի մրցանակ Սիեթլի Միջազգային կինոփառատոնում
1996 — մրցանակ լավագույն դերասանին, Սիեթլի Միջազգային կինոփառատոնում (Վինսենտ Դ’Օնոֆրիո)
1996 — մրցանակ լավագույն դերասանուհուն, Մար-դել-Պլատայի Միջազգային կինոփոառատոնում (Ռենե Զելվեգեր)
1997 — առաջադրում «Անկախ հոգի» մրցանակի՝ լավագույն կանացի դեր անվանակարգում (Ռենե Զելվեգեր)
1997 — առաջադրում «Անկախ հոգի» մրցանակի լավագույն սցենարի համար (Մայքլ Սքոթ Մայերս)


== Ծանոթագրություններ ==


== Արտաքին հղումներ ==
«Ամբողջ հսկա աշխարհը»(անգլ.) ֆիլմը Internet Movie Database կայքում 
«Ամբողջ հսկա աշխարհը»(անգլ.) ֆիլմը Rotten Tomatoes կայքում
Կասսինուռմե

Կասսինուռմե (էստ․՝ Kassinurme), գյուղ Էստոնիայի Յիգևամաա նահանգի Յիգևա շրջանում։
2011 թվականի տվյալներով գյուղում բնակվում էր 127 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ջոել Քորի

Ջոել Քորի (անգլ.՝ Joel Corry; հունիսի 10, 1989(1989-06-10), Լոնդոն, Միացյալ Թագավորություն), անգլիացի հեռուստատեսային դիջեյ, պրոդյուսեր և ֆիտնես մարզիչ։ Նա առավել հայտնի է իր 2019 թվականի «Sorry» երգով, որը զբաղեցրել է UK Singles Chart-ի 6-րդ հորիզոնականը, ITV2-ի «Սիրո կղզի» հեռուստասերիալում ներառվելուց հետո։ Քորին հաստատել է, որ նրա վրա ազդեցություն է թողել բրիտանական գերիջ ժանրը, որը լսելով նա մեծացել է, և այն «մեծ դեր է կատարել նրա որպես դիջեյ և պրոդյուսեր զարգացման մեջ»։


== Կարիերա ==
Ջոել Քորին մասնակցել է MTV-ի «Ջորդի Շոր» հեռուստասերիալում իր ընկերուհու՝ Սոֆի Քասայի հետ միասին։ Նա նաև անձնական մարզական բիզնես ունի՝ հավելված, որի անվանումը Joel Corry PT է և սեփական ձայնագրման լեյբլ՝ Most Rated անվանմամբ։ 2015 թվականին նա թողարկել է իր դեբյուտային «Back Again» և «Light It Up» սինգլները։ 2017 թվականին նա թողարկել է «Just Wanna», «All the Things», «All Night», «Sunlight» և «Feel This Way» սինգլները։ 2018 թվականին Our Culture Mag-ում կայացել է նրա «Hurt, «All I Need», «Only You», «Good As Gold» և «Fallen» սինգլների պրեմիերան։ 2019 թվականի ապրիլին նա թողարկել է «Sorry» սինգլը; երգը ներառել է Հայլի Մեյի չարձանագրված վոկալը։ 2019 թվականի հուլիսին երգը սահմանել է մեկ օրվա ընթացքում ամենաշատ շազամների քանակի ռեկորդը՝ հավաքելով 41,000 որոնումներ։ Այն ներառվել է ITV2-ի «Սիրո կղզի» հեռուստասերիալի սաունդթրեքում։ Երգը զբաղեցրել է UK Singles Chart-ի վեցերորդ հորիզոնականը։


== Սկավառակագրություն ==


=== Սինգլներ ===


=== Ռեմիքսներ ===


== Ծանոթագրություններ ==
Գայանե (սուրբ)

Անվան այլ կիրառումների համար տե՛ս՝ Գայանե (այլ կիրառումներ)Գայանե, ըստ ավանդության, Հռիփսիմեի քրիստոնյա կույսերի միաբանության մայրապետը։ Ըստ Ագաթանգեղոսի, հռոմեական կայսր Դիոկղետիանոսի հալածանքներից խուսափելով, Գայանեն Հռիփսիմեի և այլ կույսերի հետ փախել է Հայաստան և 301 թ.-ին Վաղարշապատում դարձել հայոց հեթանոս Տրդատ Գ թագավորի նահատակը։ Հայոց եկեղեցին Գայանեին դասել է սրբերի շարքը։ 630 թ.-ին Եզր կաթողիկոսը նրա շիրմի վրա եղած մատուռի փոխարեն կառուցվել է Սուրբ Գայանե եկեղեցին։
(7137) Ագեո

(7137) Ագեո (անգլ.՝ Ageo), աստերոիդ աստերոիդների հիմնական գոտում։ Հայտնաբերվել է 1994 թվականի հունվարի 4-ին Սատորու Օտոմոյի կողմից Կիյոսատոյում։
Միջին հեռավորությունը Արեգակից կազմում է 2,810992 ա. մ., առավելագույնը մոտենում է 2,6294 ա. մ. հեռավորության վրա և հեռանում 2,9926 ա. մ.։ Արեգակի շուրջ մեկ ամբողջական պտույտ է կատարում 1721,42 երկրային օրվա ընթացքում, իր ուղեծրով շարժվելով միջինում 0,209129 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7137) Ագեո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռուբեն Եսայան (վիդեոբլոգեր)

Ռուբեն Եսայան (անձնագրով՝ Ռուբիկ Եսայան, հուլիսի 2, 1996(1996-07-02), Եղեգնաձոր, Հայաստան), հայ վիդեոբլոգեր, հաղորդավար, ժամանակակից գրող, սցենարիստ, «ԻնստագրաԴ» նախաձեռնության հեղինակը։ 


== Կենսագրություն և գործունեություն ==
Ռուբեն Եսայանը ծնվել է 1996 թվականի հուլիսի 2-ին Ջերմուկ քաղաքում։ Սովորել է Ջերմուկի ավագ դպրոցում։ 2014 թվականից ուսումը շարունակել է Երևանի պետական համալսարանի Ինֆորմատիկա և կիրառական մաթեմատիկա ֆակուլտետում։ 2015-2017 թվականներին ծառայել է Պաշտպանության բանակում։
2017 թվականին սովորել է Պանարմենիան մեդիա դպրոցում, որն ավարտելուց հետո աշխատանքի է ընդունվել Արմենիա հեռուստաընկերությունում՝ որպես հումորային սցենարիստ, ապա նաև՝ հաղորդման մասնակից։
2018 թվականին որպես սցենարիստ և հաղորդավար աշխատել է «Ռադիո Ջան» ընկերությունում։ Նույն թվականին աշխատանքի է ընդունվել «HD Production»-ում, որտեղ առ այսօր աշխատում է որպես սցենարիստ և հաղորդավար։
Ռուբեն Եսայանը հեղինակել է տարբեր հաղորդաշարեր՝ «Բացահայտում», «Գյուղից Գյուղ», «նորբան», «Բա չիմացաք»։ Եղել է մի շարք հաղորդումների և ներկայացումների սցենարիստ, այդ թվում՝ «Stand Up Premium», «HD Stand Up», «Ամենանոր Ամանոր», «Գոլդ Ամանոր 2020», «Թարմ Խառը կանաՑի», Հովհաննես Դավթյանի հումորային տեսանյութեր։
Զբաղվում է նաև երաժշտությամբ, նվագում է կիթառ, դաշնամուր, կալիմբա և շրթնահարմոն։


=== Վիդեոբլոգինգ ===
Վիդեոբլոգինգով զբաղվում է 2011 թվականից։ Այդ ոլորտում հիմնական գործունեությունը ծավալում է յութուբյան հարթակում։ 2018 թվականին ԱՄՆ-ում մասնակցել է «VidCon» ամենամյա համաժողովին։ Վերադառնալուց 4 ամիս անց կրկին գործուղվել է ԱՄՆ՝ վետերանների մասին հատուկ ռեպորտաժ նկարահանելու։ Ռեպորտաժը հասանելի է նրա յութուբյան ալիքում։
«Ruben Yesayan» ալիքում ներկայացնում է տեղեկատվական, վավերագրական, ժամանցային, հումորաժամանցային թողարկումներ և տեսանյութեր։ 
2019 թվականի հուլիսի 7-ին 100․000 հետևորդ ունենալու առիթով YouTube-ի կողմից պարգևատրվել է յութուբյան արծաթե կոճակ մրցանակով՝ ։


=== ԻնստագրաԴ ===
Նախաձեռնությունը մեկնարկել է 2020 թվականի սեպտեմբերի 27-ին սկսված հայ-ադրբեջանական պատերազմի ընթացքում՝ նպատակ ունենալով միջազգային հանրության ուշադրությունը հրավիրել Արցախում տիրող իրադրության վրա, ինչպես նաև գումար վաստակել «Հայաստան» համահայկական հիմնադրամի համար։


== Ծաեր ==


== Արտաքին հղումներ ==
Ruben Yesayan յութուբյան ալիք
Ruben Yesayan 2 յութուբյան ալիք
ԹՈՒՄԱՆՅԱՆԸ /կարճամետրաժ ֆիլմ/
ԿՈՄԻՏԱՍԸ /կարճամետրաժ ֆիլմ/
Առավոտ լուսո հարցազրույց. Ռուբեն Եսայան
Պայքարը վիրտուալ ճակատում. «ԻնստագրաԴ» նախաձեռնությունը հիմնադրամին է փոխանցել 30.000 դոլար
Տոմաշնիցա

Տոմաշնիցա (ռուս.՝ Томашница), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վերին Կիզմա գետի աջ ափում՝ 9 կմ հեռավորության վրա։ Գետի երկարությունը 16 կմ է։ Տոմաշնիցաի ակունքը գտնվում է Վոժեգոդսկի շրջանում, 11 կմ հյուսիս Պոպովկա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005986
Հիդրոլոգիական ուսումնասիրությունների կոդը - 103000598
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նովոալեկսանդրովկա (գյուղ, Նովոալեկսանդրովկայի գյուղական խորհուրդ)

Անվան այլ կիրառումների համար տե՛ս՝ ՆովոալեկսանդրովկաՆովոալեկսանդրովկա (ուկրաիներեն՝ Новоолександрівка), գյուղ Ուկրաինայի Նիկոլաևի մարզի Բաշտանկայի շրջանում։ Հիմնադրվել է 1863 թվականին։
2001 թվականի տվյալներով Նովոալեկսանդրովկա գյուղում բնակվում էր 961 մարդ։ Բնակավայրը զբաղեցնում է 1,72 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սվյատիլովկա (գյուղ, Գլոբինոյի շրջան)

Սվյատիլովկա (ուկրաիներեն՝ Святилівка), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Սվյատիլովկա գյուղում բնակվում էր 1 594 մարդ։ Բնակավայրը զբաղեցնում է 6559 կմ² տարածք։ Բնակչության խտությունը կազմում էր 243,02 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չինաստանի բասկետբոլի ասոցիացիա

Չինաստանի բասկետբոլի ասոցիացիա (չինարեն՝ 中国男子篮球职业联赛, փինյին` Zhōngguó Nánzǐ Lánqiú Zhíyè Liánsài, անգլերեն` Chinese Basketball Association, CBA), տղամարդկանց բասկետբոլի բարձրագույն առաջնություն Չինաստանի Ժողովրդական Հանրապետությունում։
Առաջնությունը գործարկվել է 1994 թվականին։ Ներկա պահին ասոցիացիայում հանդես է գալիս 18 ակումբ, որոնք էլ իրենց հերթին ստորաբաժանված են ըստ հյուսիսային և հարավային դիվիզիաների։
ՉԲԱ-ում իրենց մասնագիտական կարիերաներն են սկսել հայտնի ասիացի բասկետբոլիստներ Ժիժի Վանը, Յաո Մինգը, Մենգե Բատիրը, Յի Ժիանլյանը և Սուն Յուն, ովքեր հետագայում նաև հանդես են եկել Բասկետբոլի ազգային ասոցիացիայում (NBA)։ ՉԲԱ-ում հանդես եկած նշանավոր օտարերկրացի մարզիկներից են NBA-ի նախկին աստղեր Ստեֆոն Մարբերին, Սթիվ Ֆրենսիսը, Գիլբերթ Արինասը և Թրեյսի Մակգրեյդին։


== Ներկայիս ակումբները ==


== Արտաքին հղումներ ==
Պաշտոնական կայք Archived 2010-12-14 at the Wayback Machine.
Վոսկրեսենսկոե (գյուղ, Լյուբիմսկի շրջան)

Անվան այլ կիրառումների համար տե՛ս՝ ՎոսկրեսենսկոեՎոսկրեսենսկոե (ռուս.՝ Воскресенское), գյուղ Ռուսաստանի Յարոսլավլի մարզի Լյուբիմսկի շրջանի կազմում։
Բնակչությունը 2007 թվականին գրանցված տվյալներով կազմում էր 36 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պասիֆլորա

Պասիֆլորա (չարչարածաղիկ), չարչարազգիների ընտանիքին պատկանող ցեղ։ Ունի 500 տեսակ։


== Տարածվածություն ==
Տեսակների մեծ մասը աճում է արևադարձային Ամերիկայում, հատկապես Բրազիլիայում և Պերուում, որոշ բուսատեսակներ հանդիպում են արևադարձային Ասիայում, Ավստրալիայում, Միջերկրածովյան ավազանում և մի բուսատեսակ՝ Մադագասկար կղզում։ Մշակվում է մերձարևադարձային կլիմայի պայմաններում՝ Հարավային Կովկասում։


== Բուսական նկարագրում ==
Սողացող թփեր են, բազմամյա և միամյա բույսեր։ Տերևները հասարակ, ամբողջական կամ բլթակավոր են։ Ծաղիկները տերևանման են, երկար ծաղկակոթերի վրա, խոշոր, մինչև 10 սմ տրամագծով, որոշ տեսակներ բուրավետ են։ Թերթիկները հինգն են՝ վառ ներկված։ Բաժակատերևիկները հինգն են՝ օժտված միջին երակի վրա փոքրիկ ելուստներով։ Ծաղկապատյանի և առէջի միջև շարքերով դասավորված են այսպես կոչված թագ ձևավորող վառ ներկված թելեր և թեփուկներ։
Տերևակոթիկների և տերևների ճնշող տեսակների մեծամասնության վրա կան հատուկ հեղուկ արտադրող գեղձիկներ, ինչը հրապուրում է մրջյուններին։ Գեղձերի ձևը և դասավորվածությունը յուրահատուկ են ցանկացած տեսակի համար։ Վերջերս որոշ տեսակներ «սովորել են» ձևավորել ելուստներ, որոնք նմանակում են թիթեռնիկների ձևերը, սա վախեցնում է վերջիններիս՝ չթողնելով նրանց վրա ձվեր դնել։ Այն, որ այս տեսակները հայտնվել են համեմատաբար վերջերս՝ էվոլյուցիայի ապացույց է։


== Ծագում ==
Պասիֆլորաները եղել են Նոր Աշխարհի առաջին ծաղիկները՝ հայտնվելով Եվրոպայի այգիներում։ Առաջին հայտնի նկարագրությունը տվել է Պեդրո Սեսա դե Լեոն, 1553 թվականին՝ նկարագրելով ծաղկող «գրանադիլլա»։ Գրանադիլլա իսպաներենից թարգմանած նշանակում է «փոքր նուռ»։ 1610 թվականին պասիֆլորայի պատկերը հայտնվել է իտալացի պատմաբան և կրոնական առաջնորդ Ջակոմո Բոսիոյի ձեռքում։ Բոսիոն սկսեց հավաքել ծաղիկի այլ պատկերներ և նկարագրություններ և հաշվետվություն ներկայացրել «Della Trionfante e Gloriosa Croce»-ին, որտեղ պասիֆլորա ծաղիկը նկարագրված է որպես Քրիստոսի չարչարանքների տեսողական մարմնավորում։ Արտաքին թագը իրենից ներկայացնում է փշե թագ, առէջը՝ նրա վերքերը։ Ավելի ուշ փորձեր են արվել գտնելու այլ կրոնական խորհրդանիշեր բույսի տարբեր հատվածների վերաբերյալ։ Բայց եղել են մարդիկ, ովքեր դա անվանել են սնահավատություն։
Պասիֆլորան կազմված է լատիներենով «passio» - չարչարանք և «flora» - ծաղիկ բառերից։

Օրիգինալ տեքստ


== Ծանոթագրություններ ==


== Աղբյուրներ ==
«genus»։ Germplasm Resources Information Network (GRIN)  (անգլ.)
Страстоцвет на сайте USDA NRCS (անգլ.)
Passiflora.info (անգլ.)
Черняк, В. В. [http://toptropicals.com/html/tropics/articles/fruits/passiflora2.htm Пассифлора (культура в открытом грунте на юге
Գրանտ Մաժոր

Գրանտ Մաժոր (1955, Palmerston North, Նոր Զելանդիա), գեղարվեստական ղեկավար Նոր Զելանդիայից, ավելի հայտնի է «Մատանիների տիրակալը։ Թագավորի վերադարձը» ֆիլմում իր աշխատանքով։


== Օսկարի անվանակարգեր ==
Այս ամենը ընդգրկված են Արվեստի լավագույն ուղղության մեջ.

Օսկարի 74-րդ մրցանակաբաշխություն – առաջադրվել է  «Մատանիների տիրակալը։ Մատանու եղբայրություն»  ֆիլմի համար։ Անվանակարգը կիսում է  Դեն Հենայի հետ։ Պարտվել է «Մուլեն Ռուժ»-ին։
Օսկարի 75-րդ մրցանակաբաշխություն – առաջադրվել է «Մատանիների տիրակալը։ Երկու ամրոց» ֆիլմի համար։ Անվանակարգը կիսել է Դեն Հենայի և Ալան Լիի հետ։ Պարտվել է «Չիկագո»-ին։
Օսկարի 76-րդ մրցանակաբաշխություն – առաջադրվել է «Մատանիների տիրակալը։ Թագավորի վերադարձը» ֆիլմի համար։ Անվանակարգը կիսել է Դեն Հենայի և Ալան Լիի հետ։ Հաղթել է։
Օսկարի 78-րդ մրցանակաբաշխություն – առաջադրվել է «Քինգ-Քոնգ» ֆիլմի համար։ Անվանակարգը կիսում է Դեն Հենայի և Սիմոն Բրայթի հետ։ Պարտվել «Գեյշայի հուշերը» դրամային։


== Ծանոթագրություններ ==


== Արտաքին հղումներ ==
Grant Major Internet Movie Database կայքում
Էլվան Ադամս

Էլվան Լի Ադամս (անգլ.՝ Alvan Leigh Adams, հուլիսի 19, 1954(1954-07-19), Լոուրենս, Կանզաս, ԱՄՆ), ամերիկացի պրոֆեսիոնալ բասկետբոլիստ։


== Խաղացողի կարիերա ==
Խաղացել է կենտրոնականի և ծանր հարձակվողի դիրքերում։ Սովորել է Օկլահոմայի համալսարանում։ 1975 թվականի NBA դրաֆթի ժամանակ ընտրվել է «Ֆինիքս Սանս» ակումբի կողմից՝ 4-րդ համարի ներքո և իր ամբողջ սպորտային կարիերան անցկացրել այդ ակումբի կազմում։ NBA-ում, ընդհանուր առմամբ, անցկացրել է 13 մրցաշրջան։ 1976 թվականին ճանաչվել է Տարվա սկսնակ։ Ընդգրկվել է NBA սկսնակների առաջին հավաքականի կազմում (1976)։ Մեկ անգամ մասնակցել է NBA բոլոր աստղերի խաղին (1976)։ 1975 թվականին ճանաչվել է Big Eight կոնֆերենցիայի ուսանողների միջև տարվա բասկետբոլիստ։ «Սանս»-ում նրա կողմից անմահացված է 33-րդ համարը։ NBA կարիերայի ընացքում, ընդհանուր առմամբ, խաղացել է 988 խաղ, որոնց ժամանակ հավաքել է 13 910 միավոր (14,1 մ/խ), կատարել 6937 անդրադարձ, 4012 փոխանցում, 1289 խլում և 808 բլոկշոտ։


== ԱՄՆ-ի հավաքական ==
1973 թվականին Ադամսն ԱՄՆ հավաքականի կազմում Մոսկվայում անցկացվող Ամառային ունիվերսիադային հաղթել է բրոնզե մեդալներ։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ օֆ ===


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում (անգլ.)
Վերմինոֆոբիա

Վերմինոֆոբիա (անգլ.՝ vermin, մակաբույծ և հին հունարեն՝ φόβος, վախ), հոգեբանության ֆոբիաներից մեկը,  միկրոօրգանիզմներից, բակտերիաներիցից, մանրէներից և վիրուսներից ինչ որ հիվանդությամբ վարակվելու վախ։ Այդ ֆոբիայի հայտնի կրողներից էին Մայկովսկին և Նիկոլայ II։ Մայկովսկու մոտ այդ ֆոբիան առաջացավ այն ժամանակ, երբ նրա հայրը մահացավ արյան վարակից։ Հաճախ այդ ֆոբիան շահագործում են լվացող միջոցներ, փոշեկուլներ, խնամքի պարագաներ արտադրողները, առաջարկելով հակամիկրոբային ապրանքներ, որոնք իրենց պնդմամբ վերացնում են գրեթե ամբողջ միկրոօրգանիզմները։ Իրականում այդպիսի միջոցները վերացնում են միկրոօրգանիզմների միայն մի մասը, որոնք սովորաբար վնասակար չեն առողջ մարդու համար։ Պահպանվում են առավել դիմացկուն միկրոօրգանիզմները, որոնց դեմ դժվար է պայքարել։ Բացի այդ, մանրէազերծ միջավայրում, առանց միկրոբների, մարդու իմունային համակարգը աստիճանաբար դադարում է կատարել իր ֆունկցիաները, քանի որ ոչնչի դեմ չի պայքարում և մարդը դառնում է դյուրընկալ  տարբեր վարակների նկատմամբ։


== Տես նաև ==
Հինգ վայրկյանի կանոն
Միզոֆոբիա
Ֆրիգանիզմ
Waking Up In Vegas

«Waking Up In Vegas» (անգլ. թարգմանաբար՝ «Արթնանալ Վեգասում»), ամերիկացի երգչուհի Քեթի Փերրիի երգը նրա երկրորդ՝ «One of the Boys» ստուդիական ալբոմի համար։ Թողարկվել է 2009 թվականի ապրիլի 7-ին որպես ալբոմի չորրորդ և վերջին սինգլ։ Երգի հեղինակներն են Քեթի Փերրին, Դեզմոնդ Չայդը, Անդրեաս Կարլսոնը, իսկ պրոդյուսերը՝ Գրեգ Ուելսը։ Փոփ–ռոք ժանրով գրված երգը պատմում է Լաս Վեգասում երիտասարդ զույգի հետ պատահած դեպքի մասին, երգի անվանումը հղվել է «What Happens in Vegas, Stays in Vegas» (անգլ. թարգմանաբար՝ «Ինչ պատահում է Վեգասում, մնում է Վեգասում») երաժշտական արտահայտությունից;
Երգը հասել է թոփ տասնյակ ավելի քան ութ երկրներում, այդ թվում՝ Միացյալ Նահանգներում, որտեղ այն Billboard Hot 100 հիթ-շքերթում հասել է 9-րդ հորիզոնականին՝ դառնալով Փերրիի երրորդ սինգլը, որն ընդգրկվել է լավագույն տասնյակում։ Սինգլը հասել է Hot Dance/Club Play Songs և Billboard Pop Songs հիթ-շքերթների առաջին հորիզոնականին։ Ներկայում սինգլի վաճառքն աշխարհում գերազանցում է 2 000 000 օրինակը։


== Ստեղծման պատմություն և թողարկում ==
Տաղանդների որսորդ Քրիս Անոկյութի խոսքերով՝ «Waking Up In Vegas» սինգլը դարձել է «Capitol Records» լեյբլի հետ Փերրիի պայմանագիր ստանալու վճռորոշ գործոններից մեկը։ Նա պատահաբար լսել է երգի դեմոտարբերակը և հորդորել ղեկավարությանը զբաղվել պրոդյուսերությամբ, քանի որ նա մեծ շանսեր ուներ թիվ մեկ հիթ դառնալու, իսկ երգչուհին ուներ իսկական փոփ աստղի պոտենցիալ։ HitQuarters-ին տված հարցազրույցում երգի հեղինակներից մեկը՝ Անդրեաս Կարլսոնը պատմել է, որ երգի վրա աշխատելով՝ Նրանք ցանկացել են պատմել Վեգասում իրական ուրախության և հաջորդ օրը խումարի պատմությունը, իսկ Քեթին այդ պատմության կատարյալ պատմող էր, քանի որ ուներ հումորի զգացում և ավյուն։ Երգի աշխատանքային անվանումը «Put your money where your mouth is» արտահայտությունն էր, որը հեղինակները ցանկանում էին օգտագործել երգի մեջ, բայց սկզբում այն ոչ մի կերպ չէին կարողանում «տեղավորել»։
Pop Eater-ին տված հարցազրույցում Քեթին պատմել է, թե ինչից է ոգեշնչվել։

Ինձ ոգեշնչել է իմ այն ժամանակվա ընկերոջ հետ Լաս Վեգասում տեղի ունեցած դեպքը։ Մենք նրա հետ որոշել էինք ամուսնանալ։ Մենք գնացինք և բարեգործական խանութից գնեցինք հարսանյաց զգեստ և կոստյում։ Լուսանկարվել էինք քահանայի հետ, կեղծ տորթով կեղծ մատուռում, ստացել ամուսնության կեղծ վկայական։ Եվ ուղարկել այդ լուսանկարները իմ ընտանիքի անդամներին, որոնք, իհարկե, սարսափելի վախեցել էին։ Դա ամենազվարճալի, հիմար կատակ էր, որը ես երբևէ արել էի։ Ես դեռ ունեմ  հարսանեկան զգեստը և վկայականը։
«Waking Up in Vegas» երգը, ի վերջո, ընտրվել է որպես ալբոմի չորրորդ և վերջին սինգլ՝ աշխարհի ռադիոկայաններ ուղարկվելով 2009 թվականի ապրիլի 7-ին։ Սինգլի շապիկին պատկերված է Քեթին՝ երկու հսկայական խաղալիքից խորանարդի ֆոնին՝ կարծես արտացոլելով երգի էությունը։


== Հիթ-շքերթներ ==


== Թողարկման պատմություն ==


== Ծանոթագրություններ ==
Զարուդիե (գյուղ, Կրոլևեցի շրջան)

Անվան այլ կիրառումների համար տե՛ս՝ ԶարուդիեԶարուդիե (ուկրաիներեն՝ Заруддя), գյուղ Ուկրաինայի Սումիի մարզի Կրոլևեցի շրջանում։
2001 թվականի տվյալներով Զարուդիե գյուղում բնակվում էր 8 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռյազանովկա (գյուղ, Ստերլիտամակսկի շրջան)

Անվան այլ կիրառումների համար տե՛ս՝ ՌյազանովկաՌյազանովկա (ռուս.՝ Рязановка, բաշկիրերեն՝ Рязановка), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2010 թվականին գրանցված տվյալներով կազմում էր 616 մարդ։


== Աշխարհագրական դիրք ==
Հեռավորությունը մինչև՝

Շրջկենտրոն (Ստեռլիտամակ) կազմում է 16 կմ
Մոտակա երկաթուղային կայարան (Ստեռլիտամակ)՝ 16 կմ


== Բնակչություն ==
Ռյազանովկա գյուղի բնակչության թիվն ըստ տարեթվերի.

Ազգային կազմ2002 թվականի մարդահամանրի դրությամբ, բնակչության մեծ մասը ռուսներ են (79 %)։


== Ենթակառուցվածք ==
Ռյազանովկա գյուղում գործում է դպրոց և ակումբ։


== Ռուսական ուղղափառ եկեղեցի ==
Գյուղում գործում է եկեղեցի, որը կառուցվել է 2000-ական թվականների սկզբին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովոնիկոլաևկա (գյուղ, Դոբրովելիչկովի շրջան)

Անվան այլ կիրառումների համար տե՛ս՝ ՆովոնիկոլաևկաՆովոնիկոլաևկա (ուկրաիներեն՝ Новомиколаївка), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Նովոնիկոլաևկա գյուղում բնակվում էր 46 մարդ։ Բնակավայրը զբաղեցնում է 0,822 կմ² տարածք։ Բնակչության խտությունը կազմում էր 55,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սևքար (Չարսանջակի գավառ)

Անվան այլ կիրառումների համար տե՛ս՝ Սևքար (այլ կիրառումներ)Սևքար, գյուղ Արևմտյան Հայաստանում, Խարբերդի վիլայեթի Չարսանջակի գավառակում։ Գտնվում էր Խոզաթ գյուղաքաղաքից 20 կմ հարավ-արևմուտք։ Մոտակայքում գտնվում է Սևքար լեռը։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Մոնտեչիլֆոնե

Մոնտեչիլֆոնե (իտալերեն՝ Montecilfone), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 1588 մարդ, բնակչության խտությունը կազմում է 72 մարդ/կմ²։ Զբաղեցնում է 22 կմ² մակերես։ Փոստային ինդեքս՝ 86032, հեռախոսային կոդ՝ 0875։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 0874 979130 - 0875 976810
Գլխավոր կայք՝ http://www.comune.montecilfone.cb.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մոսուլի ճակատամարտ (1745)

Մոսուլի ճակատամարտ, պայքար օսմանյան կայսրության և պարսիկ զինվորների միջև, որը տեղի է ունեցել թուրք-պարսկական պատերազմի ժամանակ՝ Մոսուլ քաղաքի շրջակայքում։ Ստանալով նամակ, որ երկու օսմանական բանակ արևմտյան մասից ներխուժում են երկիր, Նադիր շահը նույնպես իր բանակը բաժանեց երկու մասի. առաջին մասի ղեկավարությունը ստանձնեց նրա որդին՝ Նասրոլա միրզան, ով հայտնի է հաղթանակած Կարնալի ճակատամարտից, երկրորդ թևը իր գլխավորության տակ վերցրեց հենց ինքը՝ Նադիր շահը։ Նասրոլա միրզայի գլխավորությամբ, պարսկական զորքը ամրացավ երկրի հարավարևմտյան մասում՝ հույս ունենալով գտնել և ոչնչացնել թշնամու բանակը։


== Պայքար ==
Օսմանյան բանակը հասավ մինչև Մոսուկ, որտեղ նրանց միացան տեղի թուրքական աշխարհազորը և քրդական զորաջոկատները։ Այդուհանդերձ, պարսկական բանակը հաջորդած ճակատամարտում լիովին ջախջախեց թուրքերին։ Հաղթանակը այնքան ամբողջական էր, որ Նասրոլա միրզան նամակ ուղարկեց հորը՝ թույլատվություն խնդրելով լիարժեք ներխուժել օսմանյան Իրաք։ Նամակը Նադիր շահին հասավ Կարսի ճակատամարտի վերջին օրը, որտեղ շահը վստահ հաղթանակ տարավ թուրքերի նկատմամբ։


== Հետևանքները ==
Ռազմական պարտությունները ստիպեցին թուրքերին բանակցություններ սկսել շատ անբարենպաստ պայմաններով։ Նրանց երկու զորաջոկատները ջարդակոտոր էին արվել, և թուրքերը կորցրել էին բոլոր հնարավորությունները ճնշելու պարսիկներին։ Սակայն Նադիր շահը, այնուամենայնիվ որոշեց հարցը լուծել ավելի դիվանագիտորեն, քան մտնել և ավերել Օսմանյան կայսրությունը։ Պատերազմը ավարտվեց Կերդենի հաշտության պայմանագրով։


== Ծանոթագրություններ ==
Տեր-Սարկիսով (բժիշկ)

Տեր-Սարկիսով, հայ բժիշկ։


== Կենսագրություն ==
Տեր-Սարկիսովը Կարսում եղել է բժիշկ։ 1920 թվականի հոկտեմբերի 30-ին թուրքական զորքը, չհանդիպելով հայկական բանակի դիմադրությանը, գրավել է Կարսը։ Թուրք զինվորներն անմիջապես սկսել են քաղաքի հայ խաղաղ բնակչության ջարդը։ Ընդամենը 5 օրվա ընքացքում Կարսում սպանվել է շուրջ 4000 խաղաղ հայ բնակիչ և ձերբակալվել շուրջ 7000 հայ տղամարդ։ Թուրքերը ձերբակալել, բանտարկել և բոլորի պես ամբողջովին մերկացրել են բժիշկ Տեր-Սարկիսովին, ում, այնուամենայնիվ, մի քանի օրից հաջողել է ազատվել բանտից։


== Գրականություն ==
Ներսիսյան Մկրտիչ, Հայոց ցեղասպանության անհերքելի փաստաթղթեր, Երևան, 2005։
ՀԱԱ, ֆ. 114, ց. 2, գ. 33, թ. 67 և գ. 43, թ. 33։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Վաշինգտոն շրջան (Մեն)

Անվան այլ կիրառումների համար տե՛ս՝ Վաշինգտոն շրջան (այլ կիրառումներ)Վաշինգտոն շրջան (անգլ.՝ Washington County), ԱՄՆ Մեն նահանգի 16 վարչական միավորներից մեկը։ Ընդհանուր տարածությունը 8.430 կմ² է, բնակչությունը՝ 32.856 մարդ (2010 թ. տվյալներով)։ Շրջկենտրոնն է Մաքիաս բնակավայրը։ Կազմավորվել է 1790 թ.։
Մարիո Լեմինա

Մարիո Ռենե Ջունիոր Լեմինա (ֆր.՝ Mario Lemina, սեպտեմբերի 1, 1993(1993-09-01), Լիբրևիլ, Գաբոն), գաբոնցի ֆուտբոլիստ, կիսապաշտպան։ Հանդես է գալիս անգլիական «Սաութհեմփթոն»-ի և Գաբոնի ազգային հավաքականի կազում։


== Ակումբային կարիերա ==


=== «Լորյան» ===
Մարիոն ֆրանսիական «Լորյան» ֆուտբոլային ակումբի սան է։ Թիմին միացել է 11 տարեկան հասակում։ Հիմնական կազմում հանդես է եկել 2012-13 մրցաշրջանում։


=== «Մարսել» ===
Հաջորդ մրցաշրջանում Լեմինան տեղափոխվել է «Մարսել»։ Տրանսֆերն արժեցել է 4 միլիոն եվրո։ Նա իր առաջին մրցաշրջանում անցկացրել է 23 հանդիպում և օգնել է թիմին առաջնության շրջանակներում գրավել 4-րդ հորիզոնականը։


=== «Յուվենտուս» ===
2015 թվականի օգոստոսի 31-ին ֆուտբոլիստը վարձավճարով տեղափոխվել է «Յուվենտուս», հետագայում առաջնային գնման իրավունքով։ Սեպտեմբերի 26-ին նա խփել է իր առաջին գոլը իտալական ակումբի կազմում՝ «Նապոլի»-ի դեմ խաղում։
2016 թվականի ապրիլի 29-ին իտալական ակումբը 9.5 միլիոն եվրոյի դիմաց գնել է ֆուտբոլիստի ամբողջ տրանսֆերը։


=== «Սաութհեմփթոն» ===
2017 թվականի օգոստոսի 8-ին 15.4 միլիոն £-ի դիմաց Լեմինան տեղափոխվել է «Սաութհեմփթոն»։ Նա թիմի հետ կնքել է 4 տարվա պայմանագիր։
Թիմի կազմում իր դեբյուտը գաբոնցին նշել է օգոստոսի 20-ին՝ «Վեստ Հեմ Յունայթեդ»-ի դեմ խաղում։


== Միջազգային կարիերա ==
Գաբոնի ազգային հավաքական ֆուտբոլիստը առաջին անգամ հրավիրվել է 2015 թվականի Աֆրիկայի ազգերի գավաթի խաղարկությանը մասնակցելու համար։ Նա իր առաջին գոլը խփել է 2015 թվականի հոկտեմբերի 9-ին՝ Թունիսի հավաքականի դեմ խաղում։


== Ձեռքբերումներ ==
Իտալիայի չեմպիոն - 2015-16, 2016-17
Իտալիայի գավաթակիր - 2016, 2017


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Խան (Սղերդի գավառ)

Անվան այլ կիրառումների համար տե՛ս՝ Խան (այլ կիրառումներ)Խան, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Արցախի քաղաքացիներին ներկայացվող վիզային պահանջներ

Արցախի քաղաքացիներին ներկայացվող վիզային պահանջներ, Արցախի քաղաքացիների մուտքի հետ կապված տվյալ պետությունների իշխանությունների կողմից սահմանված սահմանափակումներ։


== Վիզայի ռեժիմի քարտեզ ==


== Վավերականություն ==
Աշխարհի երկրների մեծամասնությունը միջազգայնորեն չի ճանաչում Արցախի անկախությունը (բացի Աբխազիան, Հարավային Օսեթիան և Մերձդնեստրի Մոլդովական Հանրապետությունը, որոնք բոլորը նույնպես մասամբ ճանաչված պետություններ են), ինչի արդյուքնում Արցախի անձնագիրը վավեր չէ աշխարհի երկրների մեծ մասում։ Երկքաղաքացիությունը թույլատրվում է։ Քաղաքացիների մեծ մասը ունի հայակակն անձնագիր։
Չճանաչված պետությունների համագործակցության բոլոր անդմաները համաձայնության են եկել միմյանց քաղաքացիների համար վիզային ռեժիմ հաստատելու շուրջ։ Արցախի անձնագիրը կարող է օգտագործվել Հարավային Օսեթիա և Մերձդնեստրի Մոլդովական Հանրապետություն  ճանապարհորդելու ժամանակ, իսկ 2016 թվականի փետրվարի 22-ին անայցագիր ռեժիմի մասին համաձայնագիր է կնքվել Աբխազիայի հետ, որը ուժի մեջ է մտել նույն ամսվա ապրիլի 1-ից։


== Տես նաև ==
Արցախի անձնագիր
Արցախ
Հայկական անձնագիր
Հայաստանի քաղաքացիներին ներկայացվող վիզային պահանջներ


== Ծանոթագրություններ ==
Կումի (այլ կիրառումներ)

Կումի, կարող է վերաբերել՝

Կումի - ավան, Ուկրաինայի Խարկովի մարզի Կրասնոգրադի շրջանում
Կումի - գյուղ, Ուկրաինայի Պոլտավայի մարզի Կառլովկայի շրջանում
Ա-Վեր-ու-Մար

Ա-Վեր-ու-Մարը (պորտ.՝ A Ver-o-Mar) շրջան (ֆրեգեզիա) է Պորտուգալիայում, և մտնում է Պորտու շրջանի մեջ։ Շրջանը գտնվում է Ատլանտյան օվկիանոսի ափին, իսկ տարածքը կազմում է 5,21 կմ²։ Շրջանի պահապան կույսը Մարիամն է (պորտ.՝ Maria)։ Շրջանը ստեղծվել է 1922 թ։ 2011 թվականի տվյալներով բնակչությունը կազմել է 8675 մարդ։


== Ծանոթագրություններ ==